पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। बीआरटीएस में 15 जून से लो फ्लोर बसों का ट्रायल (यात्रियों के साथ) किया जाना है, लेकिन अब तक नगर निगम बसों को चलाने के लिए कंपनियों का चयन नहीं कर पाया है। वजह है, बसों का संचालन करने वाली कंपनियों की बेरुखी। संचालन के लिए बुलाए गए ऑफर में सिर्फ एक कंपनी आगे आई है। ऐसे में ट्रायल और इसके बाद कॉरिडोर में बसों के संचालन को लेकर निगम असमंजस में है।
नगर निगम की होल्डिंग कंपनी भोपाल सिटी लिंक लिमिटेड (बीसीएलएल) को 12 रूटों पर कुल 225 लो फ्लोर बसों का संचालन करना है अभी आठ रूटों पर 150 बसों का संचालन प्रसन्ना पर्पल कंपनी कर रही है। बाकी 75 बसों को चार नए रूटों पर चलाना है। इसके लिए बीसीएलएल ने प्रसन्ना पर्पल को ऑफर दिया था, लेकिन कंपनी तैयार नहीं हुई। नया ऑपरेटर नियुक्त करने के लिए टेंडर मंगाए, लेकिन कंपनियों ने रुचि नहीं दिखाई। सिर्फ कैपिटल बस सर्विसेस ने टेंडर भरा।
अब बीसीएलएल के अधिकारी संशय में हैं। अब यदि फिर से टेंडर की तारीख निकाली जाएगी तो ट्रायल रन शुरू करने के लिए ऑपरेटर नहीं मिल पाएगा। यदि कैपिटल बस सर्विसेस को ही टेंडर दे दिया गया तो ऑडिट में आपत्ति आएगी। बीसीएलएल सीईओ चंद्रमौलि शुक्ला के मुताबिक इस बारे में अब उच्च स्तर पर फैसला लिया जाएगा।
शर्तें शिथिल, फिर भी नहीं ली रुचि
प्रसन्ना पर्पल कंपनी के हाथ खींचने के बाद नए ऑपरेटर नियुक्तकरने बीसीएलएल ने शर्तों को शिथिल किया था। इसके तहत कंपनी के टर्नओवर की न्यूनतम सीमा दो करोड़ से घटाकर 50 लाख रु. कर दी गई थी। इसके बावजूद कंपनियां आगे नहीं आईं।
वजह यह है...
प्रसन्ना पर्पल कंपनी के जीएम संजीव खरे का कहना है कि जब तक लो फ्लोर बसों के रूट में नगर निगम मैजिक और आपे के अवैध संचालन को रोक नहीं पाता, तब तक बस संचालन फायदे का सौदा नहीं है। साथ ही ट्रैफिक पुलिस और प्रशासन का सहयोग भी नहीं मिल पाता है। निगम को अहमदाबाद का मॉडल अपनाना चाहिए।
निगम को अहमदाबाद का मॉडल अपनाना चाहिए, जहां संचालन करने वाली कंपनी को प्रति किलोमीटर के हिसाब से खर्चा दिया जाता है।
इन चार नए रूटों पर चलना हैं ७५ बसें
रूट बस संख्या कहां से कहां तक
बीआरटी कॉरिडोर 20 सीहोर नाके से मिसरोद
एसआर-१ 14 लालघाटी से बैरागढ़़ चीचली
एसआर-३ 18 गांधी नगर से 11 नंबर स्टॉप
एसआर-७ 23 गांधी नगर से पटेल नगर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva bho_Deva awa_Deva zho_Hant eng_Latn